Diari Oficial de la Generalitat Valenciana


Sumari del DOGV 9025, del 22-02-2021 (2021/1569)

RESOLUCIÓ de 18 de febrer de 2021, de la presidència del Consell d'Administració de Ferrocarrils de la Generalitat Valenciana, sobre delegació de l'exercici de competències.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9025

Data del DOGV
:   22-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1569


Data del document
:   18-02-2021

Organisme emissor
:   Ferrocarrils de la Generalitat Valenciana

Tipus de document
:   Resolució

RESOLUCIÓ de 18 de febrer de 2021, de la presidència del Consell d'Administració de Ferrocarrils de la Generalitat Valenciana, sobre delegació de l'exercici de competències. [2021/1569]  
L'article 11 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, assigna a la Conselleria de Política Territorial, Obres Públiques i Mobilitat les competències en matèria de vertebració del territori, paisatge, transports, ports, aeroports i obres públiques.  
L'entitat Ferrocarrils de la Generalitat Valenciana (en endavant, FGV) va ser creada per la Llei 4/1986, de 10 de novembre, i estableix en el punt 1 de l'article 5 que «les facultats i funcionament del Consell d'Administració, del president i vicepresident, així com el nombre i qualitat dels consellers, s'establiran en l'estatut que regule Ferrocarrils de la Generalitat Valenciana».  
L'article cinqué del Decret 144/1986, de 24 de novembre, del Consell, pel qual s'aprova l'Estatut d'FGV, conforme amb la redacció donada pel Decret 137/2011, de 7 d'octubre, del Consell, de modificació de l'Estatut de l'entitat, disposa que «serà president/a del Consell d'Administració el/la conseller/a competent en matèria de transports».  
  
Així mateix, l'article sisé de l'Estatut d'FGV, aprovat pel Decret 144/1986, de 24 de novembre, estableix que «el Consell d'Administració de Ferrocarrils de la Generalitat Valenciana tindrà a càrrec seu (?) totes les facultats necessàries per a dirigir, administrar i gestionar tot el que constituïsca el compliment de l'objecte de Ferrocarrils de la Generalitat Valenciana, o s'hi relacione»; estableix una enumeració no exhaustiva d'aquelles, i disposa en l'apartat 16 la facultat de delegar en el president, vicepresident o director gerent l'exercici d'aquelles de les seues atribucions que considere convenients.  
Per altra banda, en l'article seté de l'Estatut d'FGV s'estableixen les facultats de la presidència del Consell d'Administració, entre les quals s'assenyalen, en el punt 3, «ostentar la representació del Consell d'Administració i de Ferrocarrils de la Generalitat Valenciana», i en el punt 4, «portar la signatura de Ferrocarrils de la Generalitat Valenciana, que podrà delegar, en la forma i mesura que estime convenient, en el vicepresident, consellers i director gerent, i atorgar tota classe de poders de representació». Així mateix s'assignen a la Presidència del Consell d'Administració d'FGV, conforme amb el que es disposa en el punt 16 de l'article seté «- totes aquelles facultats no reservades al Consell o que aquest delegue en ell, les que podrà subdelegar, llevat que expressament se li haja prohibit en la delegació».  
  
Donat el volum i la diversitat d'assumptes que han de ser resolts per la persona titular de la Conselleria de Política Territorial, Obres Públiques i Mobilitat, així com la dedicació i especialització que exigeix tant l'exercici de les facultats atribuïdes a la Presidència del Consell d'Administració d'FGV com les delegades per l'òrgan col·legiat, es fa necessari i aconsellable delegar l'exercici de determinades competències atribuïdes a la Presidència d'FGV per a l'eficàcia i l'eficiència en la gestió de l'entitat.  
En aquest sentit, sobre la base del que s'ha expressat en l'anterior paràgraf, es va dictar la Resolució de 16 de desembre de 2019, de la Presidència del Consell d'Administració de Ferrocarrils de la Generalitat Valenciana, sobre delegació de l'exercici de competències, a favor de la persona que ostentara la Direcció Gerència d'FGV. No obstant això, i a fi d'implantar la recomanació de la Sindicatura de Comptes continguda en el seu informe de fiscalització d'FGV corresponent a l'exercici 2018 respecte a la forma de disposició de fons de l'entitat, es considera necessari modificar l'anterior resolució perquè aquesta disposició haja de fer-se, seguint la recomanació de la Sindicatura de Comptes, de manera mancomunada.  
En virtut de tot això, d'acord amb el que es disposa en els articles 12.1.j i 63.1 de la Llei 5/1983, de 30 de desembre, del Consell, i en els articles 9 i 10 de la Llei 40/2015, d'1 d'octubre, de règim jurídic del sector públic, resolc:  
  
Primer  
Revocar i deixar sense efectes la Resolució de 16 de desembre de 2019, de la Presidència del Consell d'Administració de Ferrocarrils de la Generalitat Valenciana, sobre delegació de l'exercici de competències, de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 10 de la Llei 40/2015, d'1 d'octubre, de règim jurídic del sector públic.  
  
Segon  
Delegar en la persona titular de la Direcció Gerència d'FGV l'exercici de les següents competències:  
a) Les previstes en l'apartat tercer de l'article seté de l'Estatut de l'entitat, «ostentar la representació de Ferrocarrils de la Generalitat Valenciana», en els següents termes  
1. Intervindre en nom d'FGV en les operacions i negocis jurídics relacionats amb l'administració i gestió dels seus béns mobles i immobles, amb la seua activitat de transport o amb activitats complementàries o auxiliars d'aquest, que comprén, sense caràcter limitatiu, entre d'altres, les següents facultats: convindre i subscriure, en nom d'FGV, contractes, convenis i qualsevol negoci jurídic precís per a l'execució i prestació dels serveis de transports o de qualsevol activitat auxiliar o complementària d'aquest, inclòs l'arrendament de material, instal·lacions, terrenys, etc., sempre que tinga la deguda consignació pressupostària, la qual s'haurà d'acreditar per part de la Direcció Econòmica Financera de l'Entitat.  
2. Iniciar i tramitar qualsevol procediment de licitació, sense cap límit econòmic, per a la contractació d'obres, serveis i subministraments relacionats amb l'objecte d'FGV, sempre que s'acredite prèviament per la Direcció Econòmica Financera l'existència de dotació pressupostària i la necessitat d'aquesta contractació per la direcció pertinent, i es formalitzaran, si escau, els plecs de condicions que hagen de regir aquestes licitacions, així com el document contractual pertinent; signar els certificats finals de les obres executades, les recepcions provisionals i/o definitives d'obres i subministraments i els documents necessaris per a finalitzar cada expedient de contractació.  
3. Representar FGV i intervindre en nom de l'entitat en el concepte que siga necessari davant qualsevol classe d'oficina o dependència, bé siga comunitària o de l'administració pública central, autonòmica, local o institucional, en qualsevol dels serveis d'aquestes o de la matèria que els corresponga, fins i tot de la hisenda pública o instituts o corporacions de règim i vida pròpia, autoritzada o centralitzada. Promoure expedients, seguir-los en els seus tràmits o desistir d'ells amb facultats àmplies per a desistir, renunciar o transigir s i recórrer els seus acords, esgotant la via administrativa i, si escau, la contenciosa administrativa, que comprén la via economicoadministrativa de la hisenda pública i altres jurisdiccions ordinàries o especials de l'Administració; es podrà autoritzar el personal directiu de l'entitat per a l'exercici d'aquesta facultat.  
  
4. Sol·licitar, descarregar, instal·lar, renovar, suspendre, revocar i utilitzar qualssevol certificats de signatura electrònica emesos per la Fàbrica Nacional de Moneda i Timbre, Real Casa de la Moneda o per altres prestadors de serveis de certificació, tant els certificats expressats en les lleis com qualssevol altres dels emesos per la Fàbrica Nacional i altres prestadors de serveis de certificació electrònica, inclosos, però no limitats, a certificats de persona física, de representant de persona jurídica, de representant d'entitat sense personalitat jurídica, de dispositiu mòbil, de servidor, de components, de signatura de codi, de personal al servei de les administracions públiques, de seu electrònica, de segell electrònic per a l'actuació administrativa automatitzada i qualssevol altres certificats electrònics que pogueren sorgir amb posterioritat de conformitat amb l'estat de la tècnica.  
  
La sol·licitud del certificat de signatura electrònica podrà realitzar-se davant les oficines de registre de l'Agència Estatal d'Administració Tributària o davant d'unes altres oficines de registre delegades d'òrgans, organismes o entitats que exercisquen funcions públiques, així com davant les oficines o registres que designen els prestadors de serveis de certificació.  
Les activitats compreses anteriorment per a realitzar comprendran la utilització del certificat de signatura electrònica davant l'Administració general de l'Estat, comunitats autònomes, entitats locals i els seus organismes públics, societats, mancomunitats, consorcis o qualssevol altres ens amb personalitat jurídica o sense vinculats o dependents de les anteriors, incloent-hi l'administració institucional, territorial o perifèrica i òrgans reguladors; també realitzar tràmits davant oficines i funcionaris públics de qualsevol administració, registres públics, agències tributàries, tribunals economicoadministratius, de competència o de comptes, notaries, col·legis professionals, sindicats, autoritats eclesiàstiques, organismes de la UE i internacionals, òrgans jurisdiccionals, fiscalies, juntes i jurats, juntes arbitrals, cambres de Comerç, òrgans constitucionals i qualssevol altres òrgans, agències, ens o organismes de qualsevol administració i altres entitats creades i per crear, en qualsevol de les seues branques, dependències o serveis de qualssevol administracions nacionals, de la UE o internacionals; així mateix, podrà actuar davant persones físiques, jurídiques, entitats, societats i comunitats amb personalitat jurídica i sense, organismes, agrupacions, associacions, fundacions, organitzacions no governamentals (ONG) i altres ens de dret privat previstos en l'ordenament jurídic espanyol, de la UE i internacionals, per a la realització, via electrònica mitjançant la utilització del certificat de signatura electrònica del mandant i pel seu compte, de les facultats incloses en la present resolució.  
  
b) Les que es disposen en l'apartat quart de l'article seté de l'Estatut de l'entitat, «Portar la signatura de Ferrocarrils de la Generalitat Valenciana», en els mateixos termes establits els punts 1 i 3 de l'apartat a anterior, així com en els següents termes:  
1. Portar la signatura social i la correspondència, signar comandes, factures i tota classe de contractes relatius a mercaderies que s'adquirisquen per l'entitat. Gestionar i signar els documents que foren necessaris per a la tramitació administrativa en els casos d'altes, vendes o transmissions de vehicles i maquinàries o equips mòbils, en relació a la Prefectura de Trànsit o qualsevol altre organisme de l'Administració pública.  
2. En relació al que s'estableix en el punt sisé de l'article sisé de l'Estatut d'FGV, «Proveir el desenvolupament de la Tresoreria amb l'adequada previsió, ordenació i escalonament de cobraments i pagaments conforme a les normes comercials», es delega l'exercici mancomunat amb una altra persona apoderada d'FGV i sota la següent forma:  
i. Lliurar, endossar, acceptar, avalar, intervindre, negociar, descomptar, cobrar, pagar i protestar lletres de canvi (comercials o financeres), pagarés, xecs i qualsevol altre document de gir mercantil que afecte el trànsit de l'empresa.  
ii. Constituir, modificar o extingir, obrir o cancel·lar qualsevol classe de comptes corrents, comptes de crèdit o llibretes d'estalvi en qualsevol establiment bancari, tant a Espanya com a l'estranger; retirar, traspassar i transferir fons dels esmentats comptes o llibretes, constituir depòsits bancaris, concertar avals, portar i seguir la correspondència bancària donant conformitat a saldos i extractes o oposant-hi objeccions i formulant-hi reclamacions quan ho estime procedent i, en general, realitzar en la banca oficial o privada tota classe d'operacions pròpies d'ella i del moviment de valors, fons de bancs i altres establiments de crèdit.  
iii. Constituir o subscriure, acceptar, reconéixer, modificar, ratificar, extingir o cancel·lar tota classe de préstecs, qualsevol que siga el creditor (Estat, comunitats autònomes, municipis, províncies, corporacions públiques o entitats privades, bancs o particulars, fins i tot el Banc d'Espanya o altres), sempre que hagen sigut prèviament aprovats pel Consell d'Administració. L'obertura de comptes de crèdit, contemplades en el punt ii antecedent, no precisa l'aprovació prèvia del Consell d'Administració.  
3. Tindran la condició de persona apoderada d'FGV per a l'exercici de les facultats establides en els punts i, ii i iii anteriors la persona que ostente la Vicepresidència del Consell d'Administració i el conseller Rafael Francisco Briet Seguí.  
De la mateixa manera, les persones indicades en el paràgraf anterior podran exercir, de manera mancomunada sense el concurs de la persona titular de la Direcció Gerència, totes les facultats assenyalades en els punts i, ii i iii anteriors.  
4. Tindran també la condició de persona apoderada d'FGV per a l'exercici de les facultats establides en els punts i, ii i iii anteriors aquelles persones que exercisquen la màxima responsabilitat en l'àmbit financer de l'entitat, exclusivament per als següents suposats:  
  
i. Operacions per imports inferiors a cent cinquanta mil euros (150.000 ?), qualsevol que siga la seua naturalesa.  
ii. Operacions per imports iguals o superiors a cent cinquanta mil euros (150.000 ?), referides a:  
a. Pagament de salaris i assegurances socials corresponents als treballadors de l'entitat.  
b. Pagament de tributs a la hisenda pública, qualsevol que siga la forma d'aquests (impostos, taxes, etc.).  
c. Pagament del preu fixat en els contractes subscrits per l'entitat tal com s'estableix en el punt 3 de la lletra a dels presents poders.  
  
d. Transferències entre comptes de titularitat d'FGV.  
Així mateix, les persones que exercisquen la màxima responsabilitat en l'àmbit financer de l'entitat podran exercir, de manera mancomunada sense el concurs de la persona titular de la Direcció Gerència, totes les facultats assenyalades en aquest punt, sempre que s'atorgue una delegació expressa a favor seu per part de qui ostente la Direcció Gerència.  
  
5. En relació a les facultats establides en l'apartat tretzé de l'article sisé de l'Estatut de l'entitat, «Acordar l'exercici de les accions i recursos que corresponguen a Ferrocarrils de la Generalitat Valenciana en defensa dels seus drets», sota la següent forma:  
  
i. Reclamar, pagar i cobrar les quantitats o valors que es deguen a l'entitat, per particulars o organismes públics o privats, que pogueren correspondre a FGV per qualsevol concepte, inclòs el preu just en expedients d'expropiació forçosa, amb plenes facultats per a realitzar cobraments, admetre pagaments parcials, signar actes de lliurament, conferir ajornaments i renovar les obligacions, amb novació o sense, podent signar rebuts, quitances o cancel·lacions.  
c) Les que s'estableixen en l'apartat seté de l'article seté de l'Estatut de l'entitat, «Comparéixer davant els tribunals de justícia i on siga necessari», en els següents termes:  
1. Comparéixer com a representant legal d'FGV en l'àmbit judicial, davant qualsevol tribunal o jutjat, i exercir les accions i recursos que corresponguen a FGV en defensa dels seus drets i interessos amb la major amplitud.  
2. Comparéixer com a legal representant d'FGV per a absoldre posicions totes les vegades que se sol·licite de contrari en tots els procediments que se seguisquen contra l'entitat o a instàncies d'ella davant qualsevol jutjat o tribunal; caldrà considerar a aquest efecte el present poder com a especial i ampli i tan extens com es considere necessari.  
d) La resolució dels procediments de responsabilitat patrimonial que es tramiten en el si de l'entitat, conforme amb el que s'estableix en la Llei 40/2015, d'1 d'octubre, de règim jurídic del sector públic, així com els recursos potestatius que s'interposen contra aquelles.  
  
e) La facultat de delegar o revocar les atribucions establides en les lletres anteriors d'aquesta resolució, en tot o en part, en qualsevol altra persona de l'entitat amb facultats solidàries o mancomunades; bastarà per a això una carta subscrita a favor de qui designe o un poder notarial si fora necessari, en què expresse concretament el poderdant les facultats delegades en cada cas.  
  
Tercer  
1. La present delegació d'atribucions podrà ser revocada en qualsevol moment per l'òrgan delegant de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 10 de la Llei 40/2015, d'1 d'octubre, de règim Jurídic del sector públic. Així mateix, les atribucions delegades en la present resolució podran ser reclamades en els termes i amb els requisits que s'estableixen en l'article 14 de la Llei 40/2015, d'1 d'octubre.  
  
2. Les resolucions que es dicten en virtut de la delegació conferida per aquesta resolució s'entenen dictades per l'òrgan delegant i esgoten la via administrativa, de conformitat amb el que s'estableix en els articles 12.3 i 114.c de la Llei 39/2015, d'1 d'octubre, del procediment administratiu comú de les administracions públiques.  
3. Sempre que es faça ús d'aquesta delegació de competències, haurà de fer-se constar aquest aspecte en la resolució adoptada, de conformitat amb el que s'estableix en l'article 9.4 de la Llei 40/2015, i l'article 63.6 de la Llei 5/1983, de 30 de desembre, del Consell.  
Quart  
La present resolució produirà efectes a partir de l'endemà de la data de la signatura.  
  
Cinqué  
Conforme amb el que s'estableix en el punt 3 de l'article 9 de la Llei 40/2015, d'1 d'octubre, de règim jurídic del sector públic, pertoca la publicació de la present resolució en el Diari Oficial de la Generalitat Valenciana perquè siga públicament coneguda.  
  
València, 18 de febrer de 2021.- El president del Consell d'Administració de Ferrocarrils de la Generalitat Valenciana: Arcadi España García.